CELEX: 31983D0114
Language: el
Date: 1983-03-02 00:00:00
Title: 83/114/ΕΟΚ: Απόφαση της Επιτροπής της 2ας Μαρτίου 1983 περί χορηγήσεως αδείας στη Γαλλική Δημοκρατία να προβεί σε ενδοκοινοτική επιτήρηση των εισαγωγών ορισμένων προϊόντων καταγωγής τρίτης χώρας, τα οποία τίθενται σε ελεύθερη κυκλοφορία στην Κοινότητα και τα οποία μπορούν να αποτελέσουν αντικείμενο των μέτρων προστασίας, δυνάμει του άρθρου 115 της συνθήκης (Το κείμενο στην γαλλική γλώσσα είναι το μόνο αυθεντικό)

Avis juridique important

|

31983D0114

83/114/ΕΟΚ: Απόφαση της Επιτροπής της 2ας Μαρτίου 1983 περί χορηγήσεως αδείας στη Γαλλική Δημοκρατία να προβεί σε ενδοκοινοτική επιτήρηση των εισαγωγών ορισμένων προϊόντων καταγωγής τρίτης χώρας, τα οποία τίθενται σε ελεύθερη κυκλοφορία στην Κοινότητα και τα οποία μπορούν να αποτελέσουν αντικείμενο των μέτρων προστασίας, δυνάμει του άρθρου 115 της συνθήκης (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 076 της 22/03/1983 σ. 0017 - 0018

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Μαρτίου 1983  περί χορηγήσεως αδείας στη Γαλλική Δημοκρατία να προβεί σε ενδοκοινοτική επιτήρηση των εισαγωγών ορισμένων προϊόντων καταγωγής τρίτης χώρας, τα οποία τίθενται σε ελεύθερη κυκλοφορία στην Κοινότητα και τα οποία μπορούν να αποτελέσουν αντικείμενο των μέτρων προστασίας, δυνάμει του άρθρου 115 της συνθήκης  (Το κείμενο στη γαλλική γλώσσα είναι το μόνο αυθεντικό)  (83/114/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών και τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, δυνάμει της αποφάσεως 80/47/ΕΟΚ, τα Κράτη μέλη δύνανται να προβούν σε ενδοκοινοτική επιβλεψη των εισαγωγών που αναφέρονται σε αυτή, μόνο κατόπιν χορηγήσεως αδείας εκ μέρους της Επιτροπής·  ότι, με την απόφαση 82/205/ΕΟΚ της 22ας Δεκεμβρίου 1981 (2), η Επιτροπή χορήγησε άδεια σε ορισμένα Κράτη μέλη να καθιερώσουν μια τέτοια επίβλεψη για ορισμένες εισαγωγές·  ότι, στις 8 Φεβρουαρίου 1983, η κυβέρνηση της Γαλλίας υπέβαλε πρόσθετες αιτήσεις, βάσει του άρθρου 2 της αποφάσεως 80/47/ΕΟΚ, στην Επιτροπή των Ευρωπαϊκών Κοινοτήτων, ήτοι:  α) 7 αιτήσεις σχετικά με κλωστοϋφαντουργικά προϊόντα των κατηγοριών 23, 29, 31, 33, 80, 82 και 91, καταγωγής Λαϊκής Δημοκρατίας της Κίνας·  β) 18 αιτήσεις σχετικά με τα ακόλουθα κλωστοϋφαντουργικά προϊόντα:  1.2 //   //   // Κατηγορία  // Χώρα καταγωγής   //   //   // 3  // Βραζιλία  // 6  // Ινδία, Πακιστάν  // 13  // Σιγκαπούρη  // 26  // Σρι Λάνκα  // 27  // Πακιστάν  // 46  // Ουρουγουάη  // 50  // Ουρουγουάη  // 69  // Χόνγκ Κόνγκ, Πολωνία  // 71  // Μακάο  // 73  // Ταϊλάνδη, Ρουμανία  // 74  // Μακάο  // 80  // Φιλιππίνες  // 83  // Πολωνία  // 89 + 91  // Πολωνία  // 91  // Πολωνία  //   //  ότι η Επιτροπή εξέτασε επισταμένως τα στοιχεία που παρασχέθηκαν από τις αρχές της Γαλλίας προς υποστήριξη της αιτήσεως αυτής, βάσει κριτηρίων που αναφέρονται στις αποφάσεις 80/47/ΕΟΚ και 82/205/ΕΟΚ·  ότι η Επιτροπή εξέτασε, ιδίως, αν ήταν δυνατόν να ληφθούν μέτρα διακοινοτικής επιβλέψεως έναντι των εισαγωγών, δυνάμει του άρθρου 2 της αποφάσεως 80/47/  ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και αν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν εκτροπές στο εμπόριο ή αν υποβλήθηκαν αιτήσεις τίτλου ενδοκοινοτικής εισαγωγής·  ότι, όπως προκύπτει από αυτή την έρευνα, οι εισαγωγές ορισμένων προϊόντων καταγωγής τρίτων χωρών που τίθενται σε ελεύθερη κυκλοφορία στα άλλα Κράτη μέλη που αναφέρονται στο παράρτημα ενδέχεται να επιδεινώσουν ή να παρατείνουν στις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στη Γαλλία να υποβάλει τις εισαγωγές της σε ενδοκοινοτική επίβλεψη ως τις 30 Ιουνίου 1983,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να προβεί ως τις 30 Ιουνίου 1983, σε ενδοκοινοτική επίβλεψη των εισαγωγών που αναφέρονται στο παράρτημα, σύμφωνα με την απόφαση 80/47/ΕΟΚ.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 2 Μαρτίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 97 της 10. 4. 1982, σ. 1.  ΠΑΡΑΡΤΗΜΑ  Κλωστοϋφαντουργικά προϊόντα για τα οποία έχουν καθιερωθεί  κατηγορίες (1)  1.2 //   //   // Κατηγορία  // Χώρα καταγωγής  //   //   // 3  // Βραζιλία  // 6  // Ινδία, Πακιστάν  // 23  // Κίνα  // 27  // Πακιστάν  // 33  // Κίνα  // 46  // Ουρουγουάη  // 69  // Πολωνία  // 71  // Μακάο  // 73  // Ταϊλάνδη, Ρουμανία  // 83  // Πολωνία  //   //  (1) Βλέπε κανονισμό (ΕΟΚ) αριθ. 3061/79 του Συμβουλίου της 20ής Δεκεμβρίου 1979 (ΕΕ αριθ. L 345 της 31. 12. 1979, σ. 1) και κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 (ΕΕ αριθ. L 374 της 31. 12. 1982, σ. 106).